**Årsrapport fra Musikk- og Repertoarutvalget i Fermate Vokal 2023**

MoRU har i 2023 bestått av Odd Hamnøy, Natasha Nakarada og dirigent Anna Sandvik.

Utvalget har ikke avholdt egne møter eller skrevet referater, men kommunisert muntlig, gjennom epost/telefon og i styremøter. MoRu har vært representert i alle styremøter i 2023.

**VÅRSESONGEN:**

**Kafekonsert på Frauna 30. mars**

Årets første konsert ble en hyggelig kveld på Frauna kafé i Frogner sentrum. Vi inviterte til en konsert med «småretter fra korverdenen». Et variert og lett tilgjengelig program som en fullsatt kafe satte stor pris på.

**Byfesten klassisk 15. juni**

Vi ble invitert til å delta på dette arrangementet i Lillestrøm kirke, som er et fast innslag på den årlige byfesten i Lillestrøm. I tillegg til Fermate deltok Lill Canto og Ahuskoret. Vår avdeling besto av «Sving low» , «Ave Maris Stella» (Grieg), «Ubi Caritas» (Gjeilo), «Bred dina vingar». En meget bra gjennomføring av koret – vi fikk svært gode tilbakemeldinger fra både publikum og andre sangere. Vi er invitert til å delta her også i 2024.

Hele programmet ligger på korets hjemmeside.

**Nordisk allsang på Blaker skanse 17.06**

Vi deltok på arrangementet Nordisk allsang på Blaker skanse. Vi sang følgende skandinaviske sanger: Svantes lykkelig dag (Sverige), Nøringen (Norge), Sommarpsalm (Sverige), Käraste bröder (Sverige), Kärleksvals (Sverige), Rithum (Island)

Hele programmet ligger på korets hjemmeside.

**HØSTSESONGEN:**

Vi startet med første øvelse 21. august

**Seminar på Sanner hotell 30.09 – 1.10**

Også dette året gjennomførte vi et inspirerende seminar på Sanner, som alltid gir koret et sanglig og sosialt løft. På seminaret inviterte vi Olena for å jobbe ekstra med stemme og rythme. Vi jobbet med program til høstkonsert.

**Konsert i Lillestrøm kirke 09. november med KvartettQuartet**

Vi hadde satt sammen et krevende sakralt program med temaet «Musikalsk høstvandring» til denne konserten. I tillegg hadde vi invitert instrumentalkvartetten KvartettQuartet som består av slagverk, cello, fløyte og gitar. Vi hadde bestilt egne arrangementer for kor og kvartett hos Jon Haaland. Han arrangerte 6 sanger: «Chan-chan», «Shall I Compare», «Dulce embeloso», «Blackbird», «Kjærleksvals», «Norwegian Wood».

Honnør også til profesjonell annonsering av innslagene ved vår egen Steinar Brun!

**Lyskonsert i Frogner kirke 10. desember**

Koret ble invitert til å delta på den tradisjonelle lyskonserten i Frogner kirke sammen med forskjellige lokale aktører. Vi takket ja, selv om det på forhånd var klart at det ville bli mange forfall i koretdenne søndagen. Vårt innslag besto av «In stiller Nacht», «Vitae lux», «Et barn er født», «Deilig er den himmel blå», «O come all ye» og «Candellight Carol». Det ble en fin framføring, til tross for at vi var relativt få sangere. Hyggelig å delta på et lokalt arrangement!

**Julekonsert på Frogner misjonsenter 11. desember**

I året arrangerte vi vårt egen julekonsert i øvingslokale vårt. Vi sang to avdelinger med julesanger. Anna akkompagnerte både til koret og til allsang. Tekst til allsang ble vist på skjerm. Det ble en stemningsfull liten konsert, som publikum tydelig satte pris på.

Vårt innslag besto av «In stiller Nacht», «Vitae lux», «Et barn er født», «Deilig er den himmel blå», «O come all ye», «Du grønne» (Grieg), «Stille nacht», «Candellight Carol» og «Deilig er jorden».

**Ukrainsk dirigentseminar 18. november**

Akershus musikkråd inviterte koret som øvingskor til dirigentseminar for ukrainske dirigenter. Dette var ni meget musikalske dirigenter som alle hadde kort botid i Norge. På seminaret fikk de mulighet til å dirigere et norsk kor med hjelp fra den norske instruktøren, Ingrid Dahlbold. Seminaret ble en spennende opplevelse der vi fikk oppleve ulike dirigentstiler, og veldig lærerikt for koret.

**Planer fremover**

MoRU oppfordret kormedlemmene til å komme med innspill og ønsker for 2024, noe som resulterte i en rekke gode forslag fra de fleste sjangere! Resultatet har da blitt at vi har satt opp et repertoar til høstkonsert med folkemusikk og program til kommende konserter. Av konkrete planer for våren er det foreløpig tenkt en konsert på Kløfta, samt at vi har takket ja til å delta på Byfesten klassisk i Lillestrøm kirke. Nytt år og mange nye muligheter!

20.02.2024

Anna Sandvik